જોહાન કલ્પનાશીલ હતો. તેના મનમાં વિચાર આવ્યો કે જો આ રીતે ચિત્રો ઉપસાવી શકાય તો અક્ષરો કેમ ના ઉપસાવી શકાય? મોટો થઈને તે સુવર્ણકાર (સોની) બન્યો, પરંતુ છાપ માટેના ટાઈપ બનાવવાની કલ્પના તેના મનમાં રમતી જ હતી. અનુભવો પરથી કે અક્ષરોનાં બીબાં બનાવવા માટે સહેલાઈથી ઢાળી શકાય તેવી ધાતું હોવી જોઈએ. એમાંથી ચોક્ક્સ આકાર બનાવી શકાય એવી હોવી જોઈએ. અક્ષરોને જલદી કાટ લાગે નહીં તેવી ધાતુ હોવી જોઈએ. ટાઈપના ઝીણામાં ઝીણા ભાગોમાં શાહી કે કચરો ભરાઈ રહે નહીં તેવી ધાતુની પસંદગી કરવી જોઈએ. આવા બધા ગુણો કોઈ એક ધાતુમાં મળવા મુશ્કેલ હતા. તેણ એણે માત્ર લાકડા ઉપર જ નહીં પરંતુ લોખંડ અને ચાંદી અને સોના જેવી વિવિધ ધાતુઓ પર અક્ષરો કોતરી જોયા.